**Notă informativă**

**la proiectul hotărârii de Guvern cu privire la reprezentarea statului în societăţile comerciale cu capital public sau public-privat**

Proiectul hotărârii de Guvern cu privire la reprezentarea statului în societățile comerciale cu capital public sau public-privata fost elaborat în temeiul art.12 lit. d) și lit. e) din Legea nr.121-XVI din 4 mai 2007 privind administrarea şi deetatizarea proprietăţii publice şi alte acte legislative și normative și are drept scop eficientizarea administrării proprietății publice prin implementarea cerințelor și recomandărilor înaintate prin Hotărîrea Curții de Conturi nr.45 din 13 septembrie 2012 ”Cu privire la raportul auditului performanței ”Activitatea desfășurată de reprezentanții statului, membrii consiliilor societăților comerciale și administratorii acestora este comensurabilă cu remunerarea lor?”” finalizat cu adoptarea Hotărîrii nr.17 din 19.06.2015.

Prin proiectul dat se propune aprobarea Regulamentului cu privire la reprezentarea statului în societăţile comerciale cu capital public sau public-privat, a regulamentelor organelor de conducere ale societăților pe acțiuni (obligatorii pentru societățile pe acțiuni cu capital integral sau majoritar de stat), inclusiv și a Contractului - model individual de muncă al directorului societăților pe acțiuni. Astfel:

* ***în proiectul Regulamentului cu privire la reprezentarea statului în societăţile comerciale cu capital public sau public-privat,*** propunem stabilirea criteriilor de selectare a membrilor consiliilor societăților comerciale cu capital public sau public-privat, a comisiei de cenzori și a reprezentantului statului, atribuțiile și răspunderea acestora pentru prejudiciile cauzate societății comerciale, rezultate din îndeplinirea deciziilor adoptate de ei, modul de stabilire a remunerării muncii lor, în dependenţă de rezultatele economico-financiare anuale ale societății și indicatorii de performanță stabiliți în planul de afaceri a acesteia, precum și împuternicirile reprezentantului statului, modul de desemnare și revocare a acestuia în cazul exercitării neconforme a funcțiilor delegate, precum și criteriile de apreciere a exercitării atribuţiilor încredințate lui. De asemenea propunem stabilirea condițiilor pentru determinarea circumstanțelor, care să constituie eschivarea de la exercitarea funcțiilor ca temei pentru anularea indemnizațiilor lunare pentru persoanele ce reprezintă interesele statului în societăți comerciale.

În scopul instituirii unui sistem intern eficient la înaintarea candidaturilor pentru alegere în organele de conducere, precum și evaluarea activității reprezentantului statului, a fost elaborat proiectul *Instrucţiunii cu privire la modul evaluare a funcționarilor publici care vor fi desemnați/promovați în calitate de persoane ce reprezentă interesele statului în societăţile comerciale cu capital public sau public-privat*. De asemenea, întru monitorizarea activității societăților comerciale, identificarea problemelor cu care se confruntă acestea, precum și înaintarea propunerilor privind soluționarea lor, a fost elaborat proiectul *Raportului-model al reprezentantului statului,* ce urmează a fi prezentat semestrial autorității administraţiei publice centrale care exercită drepturile de acționar și de administrare a proprietăţii publice în societăţile comerciale cu cotă de participare a statului.

* ***în proiectul Regulamentului-model al consiliului societății pe acțiuni cu capital public sau majoritar public*** propunem stabilirea exhaustivă a atribuţiilor membrilor consiliului societății, modul de alegere a acestora și încetarea împuternicirilor lor, răspunderea prevăzută de actele legislative pentru membrii consiliului, drepturile și obligațiile acestora, precum și modul de remunerare a activităţii lor în dependenţă de rezultatele economico-financiare anuale ale societății comerciale și indicatorii de performanță stabiliți în planul de afaceri a acesteia. De asemenea, s-a ținut cont de recomandările Curții de Conturi privind stabilirea cuantumului recompensei membrilor consiliilor societății în funcție de indicatorii de performanță stabiliți, precum și stabilirea condițiilor pentru determinarea circumstanțelor, care să constituie eschivarea de la exercitarea funcțiilor de membru a consiliului ca temei pentru anularea indemnizațiilor lunare.

De asemenea, în scopul realizării recomandărilor Curții de Conturi expuse în pct.18 al Hotărîrii Curții de Conturi nr.17 din 19.06.2015, a fost elaborat proiectul *Contractului-model individual de muncă al directorului*, care reglementează obligațiile și drepturile directorului, remunerarea muncii și condițiile de premiere a acestuia în baza evaluării indicatorilor de performanță stabiliți, precum și procedurile de monitorizare trimestrială a activității administratorului societății comerciale;

* ***în proiectul Regulamentului-model al comisiei de cenzori a societății pe acțiuni cu capital public sau majoritar public*** sestabilesc competențele comisiei de cenzori, activitatea acesteia, modul de raportare modul de alegere și încetare a împuternicirilor membrilor comisiei de cenzori, drepturile, obligațiile și modul de remunerare a activităţii lor, stabilirea condițiilor pentru determinarea circumstanțelor, care să constituie eschivarea de la exercitarea funcțiilor de membru a comisiei de cenzori ca temei pentru anularea indemnizațiilor lunare.

Realizarea proiectului dat nu implică cheltuieli financiare publice şi nu conţine prevederi de reglementare a activităţii de întreprinzător în contextul Legii cu privire la principiile de bază de reglementare a activităţii de întreprinzător nr. 235-XVI din 20.07.2006, astfel decăzând necesitatea examinării acestuia de către Grupul de lucru pentru reglementarea activităţii de întreprinzător.

Proiectul este supus dezbaterilor publice, fiind plasat pe pagina web a ministerului [www.mec.gov.md](http://www.mec.gov.md/) la compartimentul Transparenţa/Anunţuri de proiecte şi consultări publice.

**Viceprim-ministru, Octavian CALMÎC**

**ministru**